FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

En politibetjent væltede sent torsdag aften en handicappet mand ud af hans kørestol, råbte manden ind i hovedet og efterlod ham på jorden, selv om manden fortalte, at han ikke kunne bevæge halvdelen af sin krop.

Det skete på Blågårds Plads i København og er dokumenteret i video-optagelser. Politiken offentliggør i dag en af optagelserne. Tre vidner, der bor ved pladsen, så, hvad der skete, og de fortæller allesammen enslydende historier om episoden.

»Jeg har boet her i 12 år og har set meget efterhånden. Men jeg har aldrig før set en politimand tænde fuldstændigt af i en situation, hvor alle er rolige, og der ikke er nogen fare. Den mand burde ikke være politimand«, siger Katrine Naumann, der ved midnatstid kom op fra kælderen med vasketøj og så episoden udspille sig.